
Ehitusloa andmine ( Süsiaugu tn 8 ) 

1. ASJAOLUD JA MENETLUSE KÄIK

04.07.2022 ehitisregistri keskkonda laekus läbivaatamiseks  ehitusloa taotlus nr 2211271/21353 Süsiaugu tn 8 kinnistul päikeseelektrijaama võimsusega 11,88 kW maapinale rajamiseks koos ehitusprojektiga „202206282_PP_EL-0-01_PEJ“, projekteerija Eesti PäikeseVägi OÜ.
Ehitusloa menetlusse nr 311207 oli kaasatud kooskõlastamiseks ning arvamuste avaldamiseks Narva Linnavalitsuse Arhitektuuri- ja Linnaplaneerimise Amet ja osaühing VKG ELEKTRIVÕRGUD.
Ehitusloa menetluse käigus 12.09.2022 Arhitektuuri- ja Linnaplanaarimise Amet ei kooskõlastanud ehitusprojekti märkusega: “Ei nõustu ehitusloa väljastamisega. Ehitusloa väljastamiseks peab olema projekt koostatud projekteerimistingimuste alusel. Tuleb kõigepealt projekteerimistingimustesi taotleda“.  

Ehitusloa taotlus koos ehitusprojektiga on tagastatud taotlejale Arhitektuuri- ja Linnaplaneerimise Ameti märkuse lahendamiseks.
29.09.2022. a. taotles (taotlus nr. 2211002/11492) Eesti Päikesevägi OÜ, Maksim Kukonenko (taotleja) Arhitektuuri- ja Linnaplaneerimise Ametilt projekteerimistingimusi Süsiaugu tn 8 kinnistule päikesepaneelide rajamiseks Narva Linnavolikogu 06.04.2006. a otsusega nr 60 kehtestatud Süsiaugu kinnistu maa-ala detailplaneeringu alusel.
EhS § 31 lõigete 3 ja 4 alusel kaasas pädev asutus (linnavalitsuse dokumendiregistris 05.12.2022 a kiri nr 1-14/9643-2) projekteerimistingimuste menetlusse kinnisasjaga piirnevate naaberkinnisasjade omanikud (linnavalitsuse dokumendiregistris 05.12.2022 kirjad nr 1-14/9643-8, 1-14/9643-2) ning asutused või isikud, kelle õigusi või huve võib taotletav ehitis või ehitamine puudutada:
Süsiaugu tn 6 (51103:003:0053) omanik sai kirja kätte 15.12.2022. Seisuga 27.12.2022 ei ole esitanud vastuväiteid/nõusolekut projekteerimistingimuste korralduse eelnõu kohta.

Süsiaugu tn 10 (51103:003:0057) omanik sai kirja kätte 08.12.2022. Seisuga 27.12.2022 ei ole esitanud vastuväiteid/nõusolekut projekteerimistingimuste korralduse eelnõu kohta.

Süsiaugu tänava lõik 2 (51103:003:0067) omanik sai kirja kätte 05.12.2022. Seisuga 27.12.2022 ei ole esitanud vastuväiteid/nõusolekut projekteerimistingimuste korralduse eelnõu kohta.

Jõesuu tn 130 (51101:001:0947) Maa-amet (omanik) sai kirja kätte 05.12.2022. Maa-amet esitas oma nõusolek projekteerimistingimuste korralduse eelnõuga (linnavalitsuse dokumendiregistris kiri nr 1-14/9643-7).
15.03.2023 ehitusprojekti uus versioon on ehitisregistri  keskkonnas projekteerija poolt taasesitatud.
Ehitusprojekti uus versioon „202206282_PP_EL-0-01_v05_PEJprojekt“ on koostatud ja korrigeeritud 04.01.2023 korraldusega nr 11-k  kinnitatud  „Süsiaugu tn 8 kinnistule päikesepaneelide rajamine Narva Linnavolikogu 06.04.2006. a otsusega nr 60 kehtestatud Süsiaugu kinnistu maa-ala detailplaneeringu alusel“ projekteerimistingimuste alusel.
Narva Linnavalitsuse Arhitektuuri- ja Linnaplaneerimise Amet on seisukohal, et

„Kavandatav tegevus ei kuulu KeHJS § 6 lg 1 nimetatud tegevuste nimistusse, mille korral keskkonnamõju hindamise (KMH) läbiviimine on kohustuslik. Kui kavandatav tegevus ei kuulu KeHJS § 6 lg 1 nimetatute hulka, peab otsustaja selgitama välja, kas kavandatav tegevus kuulub KeHJS § 6 lg 2 nimetatud valdkondade hulka ja on loetletud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ või on tegemist KeHJS § 6 lg 2´1 tegevusega. Antud juhul kuulub kavandatav tegevus KeHJS § 6 lg 2 p 3 mainitud valdkonda. Samas ei ole kavandatavat tegevust nimetatud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“, kuna tegemist mitte ühisveevärgi- ja kanalisatsioonitorustikuga aga kinnistu sisese sademeveetoruga, ning seetõttu eelhinnangut vastavalt KeHJS § 6 lg 2´3 ei anta“.
Narva Linnavalitsuse Arhitektuuri- ja Linnaplaneerimise Amet kooskõlastas „tingimisi“ märkustega:

„1.Koos ehitamise alustamise teatisega esitada ehitisregistrisse tellijaga ning naaberkinnistu omanikega ehitustööde kooskõlastatud organiseerimise kava, milles on määratud vähemalt ehitustööde teostamise meetodid, ehitusplatsi piirdeaia asukoht ning ehitustööde teostamise ajaks liikluskorraldus (EVS 932:2017). Samuti tuleb koostada ehitusaegse töömaa plaan ja kooskõlastada see  Süsiaugu tn 6 , Süsiaugu tn 10 ja Süsiaugu tänava lõik 2 kinnistu  piirnevate kinnisasjade omanikega.

Ehitustööde käigus tuleb järgida kehtiva Narva linna heakorra eeskirja § 9 sätestatud nõuded. Ehitustööde läbiviimisel ei tohi rikkuda teistele isikutele kuuluvaid asjaõigusi. EhS § 12 lg 1, 3 kohaselt tuleb ehitada ehitusprojekti kohaselt, järgides ehitise ja ehitamise kohta kehtivaid nõudeid ning ehitamisel tuleb arvestada ehitamisest mõjutatud isikute õigusi ning rakendada abinõusid nende õiguste ülemäärase kahjustamise vastu.
2. Päikesepaneelide projekteerimisel arvestatakse Narva Linnavolikogu 06.04.2006. a otsusega nr 60 kehtestatud Süsiaugu kinnistu maa-ala detailplaneeringuga, milles on ettenähtud kohustuslik kõrghaljastuse rajamine“.
27.03.2023 kõik kaasatud menetlusosalejad  kooskõlastasid ehitusloa eelnõu.
Ehitusprojekt vastab sätestatud nõuetele, projekteerimistingimusele ning ehitisele ja ehitamisele esitatud nõuetele.

Ehitusseadustiku § 44 toodud ehitusloa andmisest keeldumise põhjused puuduvad. Seega ehitusloa andmiseks takistusi ei ole.
2.    ÕIGUSLIKUD ALUSED

2.1. Ehitusseadustiku § 39 lõike 1 kohaselt  ehitusloa  annab  kohaliku  omavalitsuse  üksus,  kui seaduses   ei ole sätestatud teisiti.
2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
2.3. Ehitusseadustiku § 42 lõike 3 punkti 5 ehitusloa kõrvaltingimusena võib eelkõigi sätestada ehitise või ehitamise keerukusest tulenevad lisatingimused ehitamiseks.
2.4. Ehitusseadustiku § 42 lõike 2  kohaselt  pädev  asutus  otsustab  keskkonnamõju  hindamise algatamise vajaduse. 
3.    OTSUS

3.1. Anda  ehitusluba Süsiaugu tn 8 kinnistul päikeseelektrijaama võimsusega 11,88 kW maapinale rajamiseks vastavalt ehitusprojektile „202206282_PP_EL-0-01_v05_PEJprojekt“, projekteerija Eesti PäikeseVägi OÜ.
3.2. Kohustada   ehitustööde  tellijat  tagada märkuse täitmine, mis on käesoleva korralduse  punktis 1  esitatud Narva Linnavalitsuse Arhitektuuri- ja Linnaplaneetimise Ameti poolt.
3.3. Jätta  algatamata  Süsiaugu tn 8 kinnistul päikeseelektrijaama võimsusega 11,88 kW maapinale rajamisega kavandatud tegevuse keskkonnamõju hindamine, kuna kavandatava tegevusega ei kaasne oluline mõju keskkonnale. 

4.    RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

